wickkiey/tamil-wikipedia-chunked huggingface dataset:
# இனப்பெருக்கத் தொகுதி

## கருக்குழாய்

### பிற பாலூட்டிகள்

#### நாய்கள்

வீட்டு வளர்ப்பு நாய்களின் இனத்தில் ஆண், பெண் நாய்களின் பாலின முதிர்ச்சி (பருவமடைதல்) 6 முதல் 12 மாதங்கள் வரையிலான காலத்தில் தோன்றுகிறது. இருப்பினும் சில பெரிய கலப்பின இனங்களுக்கு இரண்டு வயது வரையிலும் கூட தாமதமாகலாம் . முதல் ஈசுட்ரோசு சுழற்சி முடிந்தவுடனேயே பெண்நாய் கர்ப்பம் அடைய தயாராகிவிடுகிறது. ஆனால் இரண்டாம் சுழற்சிக்குப் பின்னரான இனப்பெருக்கமே பரிந்துரைக்கப்படுகிறது . மற்ற வளர்ப்பு உயிரினங்களைப் போலவே, நாய் வளர்ப்பிலும் முன்னோடி நாய்களைக் காட்டிலும் உயர்ந்த இயல்பூக்கத்திற்கு முன்னதாகவும் அடிக்கடியும் இனப்பெருக்கச் சுழற்சிகளுக்காக தேர்ந்தெடுக்கப்படுகின்றன .
# இனப்பெருக்கத் தொகுதி

## கருக்குழாய்

### பிற பாலூட்டிகள்

#### குதிரைகள்

பிறப்பு, கருவுறு காலம், பாலூட்டுதல், ஈசுட்ரோசு சுழற்சி மற்றும் இனச்சேர்க்கை நடத்தை போன்ற செயல்பாடுகளுக்கு குதிரைகளின் இனப்பெருக்க தொகுதியே காரணமாகிறது. ஆண் குதிரையின் இனப்பெருக்கத் தொகுப்பு அதன் பாலியல் நடத்தை மற்றும் இரண்டாம் பாலினப் பண்புகளுக்கு காரணமாகிறது.
முட்டையிட, விந்து, கழிவுகள் வெளியேற ஆண் மற்றும் பெண் பறவைகள் இரண்டுக்கும் கிளோவாகா எனப்படும் புழை காணப்படுகிறது. இரண்டு பறவைகளின் கிளோவாகாவின் இதழ்களை ஒன்றாக அழுத்துவதன் மூலம் உடலுறவு நிகழ்கிறது. இவ்விதழ்கள் பாலூட்டிகளின் ஆணுறுப்பு போல செயலாற்றுகிறது. பெண் பறவை முட்டையிடுகிறது. இம்முட்டை பெண் உடலை விட்டு வெளியேறிய பிறகு இளம் கருவாக தொடர்ந்து வளர்ச்சியடைகிறது. பெரும்பாலான முதுகெலும்பி பெண் பறவைகள் பொதுவாக ஒற் அண்டத்தையும் ஒர் அண்டக்குழாயையும் மட்டுமே கொண்டுள்ளன. பறவைகளும் தங்கள் இளம் உயிரினங்களை சில காலத்திற்கு உணவூட்டி பராமரிக்கின்றன.
# இனப்பெருக்கத் தொகுதி

## கருக்குழாய்

### பிற பாலூட்டிகள்

#### மீன்

மீன் இனத்தின் இனப்பெருக்க தொகுப்பிலும் பாலின உறுப்புகள் உள்ளன. பெரும்பாலான இனங்களில் இவை ஒரே மாதிரியாகவும் ஒரே அளவு கொண்டவையாகவும் காணப்படுகின்றன. மீன்களில் இரண்டாம்நிலை பாலுறுப்புகளும் இருக்கலாம். பிறப்புறுப்பு சில மீன்களின் பின்புறத்தில் ஒரு சிறிய, குழாய் ஆகும், இதில் இருந்து விந்தணு அல்லது முட்டை வெளியிடப்படுகிறது; ஒரு மீனின் பாலியல் பெரும்பாலும் அதன் பாப்பிலியா குழாயின் வடிவத்தால் தீர்மானிக்கப்படுகிறது.
# இனப்பெருக்கத் தொகுதி

## பூஞ்சைகள்

பூஞ்சைகள் இலிங்க முறை மற்றும் இலிங்கமில் முறையில் இனம்பெருக்கம் செய்கின்றன. அனேகமானவை இரு முறைகளையும் மேற்கொண்டாலும் சில இனங்கள் இலிங்க முறை இனப்பெருக்கத்தை மேற்கொள்வதில்லை.  
பதிய வித்திகள் மூலம் பிரதானமாக இலிங்கமில் இனப்பெருக்கம் நிகழ்கிறது. இதனைத் தவிர துண்டுபடல் இழையுருவான பூஞ்சைகளில் நிகழும். அதாவது புற விசைகளால் பூஞ்சையின் வலை சேதமுறும் போது, ஒவ்வொரு துண்டமும் புதிய பூஞ்சையாக வளர்ச்சியடையும் ஆற்றலுடையது. மதுவம் போன்ற தனிக்கல பூஞ்சைகளில் அரும்புதல் மூலம் இலிங்கமில் இனப்பெருக்கம் நிகழும். தனியே இலிங்கமில் இனப்பெருக்கத்தை மாத்திரம் காட்டும் பூஞ்சைகள் டியூட்டெரோமைக்கோட்டா எனும் பூஞ்சைக் கூட்டமாக வகைப்படுத்தப்படுகின்றன.
அனேகமான பூஞ்சைகள் ஒடுக்கற்பிரிவுடன் கூடிய இலிங்க முறை இனப்பெருக்கத்தை மேற்கொள்கின்றன. வெவ்வேறு பூஞ்சைக் கூட்டங்களில் வெவ்வேறு நிலை ஆதிக்கம் செலுத்துவதாக உள்ளது.
# பாக்கமன்

**பாக்கமன்** (Backgammon) இருவர் விளையாடும் ஒரு பலகை விளையாட்டு ஆகும். இவ்விளையாட்டில் பல வகைகள் உள்ளன. மேசைக் குடும்ப விளையாட்டுக்களுள் ஒன்றான பாக்கமன், பலகை விளையாட்டுக்களுள் மிகவும் பழமை வாய்ந்தது.  
இந்த விளையாட்டில் தாயக் கட்டைகளை உருட்டுவதன் மூலம், காய்கள் நகர்த்தப்படுகின்றன. ஒருவருக்கு ஒதுக்கப்பட்ட முழுக் காய்களையும் வெளியே கொண்டுவரும் வரை விளையாட்டு நடைபெறும். இவ்வாறு முழுக் காய்களையும் முதலில் வெளியே கொண்டு வருபவர் வெற்றி பெறுகிறார். பாக்கமன் விளையாட்டிலிருக்கும் காய்களுக்கு பல பெயர்கள் உள்ளன. அதனை செக்கர்ஸ், ட்ராட்ஸ், கற்கள், சிப்பாய்கள், பகடிகள், தட்டுகள் அல்லது துண்டுகள் என்று பலவாறு அழைப்பார்கள்.
# பாக்கமன்

## அமைப்பு

இது ஒரு பலகை விளையாட்டு, இதில் இருவர் மட்டுமே பங்குக்கொள்ளலாம். இரு வீரர்களுக்கும் ஒரு ஜோடி பகடைகள் கொடுக்கப்படும். ஒரு இரட்டிப்பு பகடையும் இருக்கும். இது உருட்டும் பகடை அல்ல மாறாக குறியெண் பகடை, அதன்மேல் இருக்கும் எண்கள் ஆட்டத்தின் மதிப்பைக் குறிக்கும். இந்த பலகையில் 24 அகலமற்ற முக்கோணங்கள் உள்ளன, அதனை 'புள்ளிகள்' என்பர். பலகையின் இரு பக்கங்களில் 12 முக்கோணங்கள், இருவேறு வண்ணங்கள் கொண்டு மாறி மாறி அமைந்திருக்கும். பலகையின் ஒரு பாதி 'வீட்டு பலகை' என்றும், மறுபாதி 'வெளி பலகை' என்றும் அழைப்பார்கள். வீட்டு பலகைக்கும், வெளி பலகைக்கும் இடையே ஒரு கரைமேடு இருக்கும், இதனை 'பார்' என்பர். வீட்டு பலகையின் இரு பக்கங்களிருக்கும் முக்கோணங்கள் இரு வீரர்களின் வீடாகும். உதாரணதிற்கு, ஒரு பக்கம் 'வெள்ளை நிற வீடு', மறுப்பக்கம் 'கருப்பு நிற வீடு'.  
இந்த முக்கோணங்களுக்கு 1 ல் 24 வரை, 'குதிரை லாடம்' வடிவில் எண்ணிடப்பட்டிருக்கும். அவ்வாறு எண்ணிடும்போது ஒரு வீரரின் 'வீட்டு பலகையில்' ஆரம்பித்து, மறு வீரரின் வீட்டு பலகை வரையிருக்கும். இதனை சரிப்பார்க்க, ஒரு வீரரின் 24ம் புள்ளியைக் கொண்ட முக்கோணம், மறு வீரரின் 1ம் புள்ளியைக் கொண்ட முக்கோணமாகும். இந்த அடிப்படையில், புள்ளிகளும் அதன் பெயர்களும் கீழ்க்கண்ட வாறு:  
:: 1 - 6 : தன் வீட்டுப் பலகை
:: 7 - 18 : வெளிப் பலகை
::19 - 24 : எதிர் வீரரின் 'வீட்டுப் பலகை'  
ஒரு வீரருக்கு, ஒரே நிறத்தைக் கொண்ட 15 காய்கள் கொடுக்கப்படும். அதேப்போல வேறு நிறம் கொண்ட 15 காய்கள், மற்றொரு வீரருக்குக் கொடுக்கப்படும். விளையாட்டுத் தொடங்கும் முன், ஆரம்ப நிலையில் காய்களின் சீரமைப்பு இவ்வாறே; 2 காய்கள் 24ம் புள்ளியிலும், 3 காய்கள் 8ம் புள்ளியிலும், 5 காய்கள் 13ம் புள்ளியிலும் மற்றும் 5 காய்கள் 6ம் புள்ளியிலும் இருக்கும். இரு வீரர்களும் தங்கள் காய்களை, எதிர் திசையில், 24ம் புள்ளியிலிருந்து 1ம் புள்ளியை நோக்கி நகர்த்துவார்கள்.
# பாக்கமன்

## குறிக்கோள்

இந்த பலகை விளையாட்டின் குறிக்கோள், ஒரு வீரர், தன்னுடைய எல்லாக் காய்களையும் வெளியே எடுக்க வேண்டும். இருவருள் எவரொருவர் எல்லாக் காய்களையும் வெளியே எடுக்கிறாரோ அவெரே வெற்றியாளர்.
# பாக்கமன்

## விதிமுறைகள்

இந்தப் பலகையாட்டத்தின் விதிமுறைகளி கீழ்க்கண்ட வாறு
# பாக்கமன்

## விதிமுறைகள்

### காய்களை நகர்த்தல்

ஆட்டத்தை ஆரம்பிக்க இரு வீரர்களும் ஒரு பகடையை உருட்ட வேண்டும். யார் உயர்ந்த எண்ணைப் பெறுகிறார்களோ, அவரே ஆட்டத்தைத் தொடங்குவார். இருவரும் ஒரே எண்ணை உருட்டினால், மறுபடியும் உருட்ட வேண்டும். வெவ்வேறு எண்கள் வரும் வரை உருட்ட வேண்டும். ஆட்டம் தொடங்கிய பின்னர், இரு பகடைகளையும் கொண்டு உருட்ட வேண்டும். அவ்வாறு உருட்டும்போது இரு பலகைகளும் முழுமையாக தரையில் இருக்க வேண்டும்.  
பகடைகளை உருட்டியப்பின், அதில் அமையும் எண்ணைப் பொருட்டு, காய்களை நகர்த்த வேண்டும். கீழ்கண்ட விதிமுறைகள் பொருந்தும்:  
- காய்களை எப்பொழுதும் முன்னே நகர்த்த வேண்டும், அதாவது உயர்ந்த புள்ளிகளிலிருந்து தாழ்ந்த புள்ளிகளை நோக்கி நகர்த்த வேண்டும்.
- எந்த ஒரு புள்ளி (முக்கோணம்), எதிர் அணியின் ஒன்று அல்ல அதற்கு குறைந்த காய்களைக் கொண்டுள்ளதோ, அதனை 'திறந்த புள்ளி' என்பர். எந்த சூழ்நிலையிலும் காய்களை இப்படிப்பட்ட ஒரு திறந்த புள்ளிக்கே நகர்த்தக்கூடும்.
- இரு பகடைகளிலுள்ள எண்கள், இரண்டு நகர்வுகளைக் குறிக்கும். உதாரண்திற்கு, ஒரு வீரர் பகடைகளை உருட்டியப்பின், 4-2 என்று இரண்டு எண்களைப் பெற்றால், அவர் ஒரு காயை ஆரம்பிக்கும் புள்ளியிலிருந்து நான்கு இடங்கள் நகர்த்தி ஒரு திறந்த புள்ளியில் வைக்கலாம், அதன்பின் வேறொரு காயை இரண்டு இடங்கள் நகர்த்தி மற்றொரு திறந்த புள்ளியில் வைக்கலாம். அல்லது ஒரு காயை மொத்தமாக ஆறு இடங்கள் நகர்த்தி ஒரு திறந்த புள்ளியில் வைக்க இயலும், ஆனால் இடையே ஒரு திறந்த புள்ளி, ஆரம்பிக்கும் புள்ளியிலிருந்து நான்காம் இடத்திலோ அல்லது இரண்டாம் இடத்திலோ இருக்க வேண்டும்.
- ஒரு நபர், இரட்டை எண்களை உருட்டினால், அதாவது இரண்டு பகடைகளிலும் ஒரே எண்கள் அமைந்தால், அவர் காய்களை இரண்டு முரை நகர்த்த வேண்டும். அதாவது, 5-5 என்று உருட்டினால், அவர் நான்கு முறை காய்களை 5 இடங்கள் நகர்த்தலாம். அவ்வாறு நகர்த்தும் போது, அவர் எந்த காய்களை வேண்டுமானாலும் நகர்த்தலாம்.
- ஒரு நபர், முடிந்த வரை இரண்டு எண்களை (இரட்டை ஆட்டத்தில் நான்கு எண்கள்) உபயோகித்துக் கொண்டு காய்களை நகர்த்த முயர்ச்சி செய்ய வேண்டும். ஒரு எண்ணை மட்டுமே விளையாடக் கூடும் என்னும் நிலையில், அவர் அதன்படி காய்களை நகர்த்த வேண்டும். இரண்டு எண்களையும் சேர்த்தாட முடியாது, ஆனால் இரண்டு எண்களையும் தனித்தனியே ஆடக்கூடும் என்னும் நிலையில், அவர் உயர்ந்த எண்ணையே ஆட வேண்டும். இரண்டு எண்களையும் தனித்தனியேவும் ஆட முடியாத நிலையில் அந்த ஆட்டமுறை தவரக்கூடும். இரட்டை ஆட்டத்தில், நான்கு எண்களையும் சேர்த்தாட முடியாது நிலையில், எவ்வளவு எண்கள் ஆட முடிகிறதோ அதை ஆடலாம்.
# பாக்கமன்

## விதிமுறைகள்

### வெட்டுதல்

ஒரு புள்ளி (முக்கோணம்), ஏதாவது ஒரு தருணத்தில் ஒரு காய் (எந்த வண்ணமாயினும்) மட்டும் கொண்டிருந்தால், அதனை 'பிளாட்' என்பார்கள். எதிரணியின் காய், இந்த பிளாட் மேல் நகர்த்தப்பட்டால், அந்த காய் வெட்டப்படும். வெட்டிய காய்கள் வீட்டுப் பலகைக்கும் வெளி பலகைக்கும் இடையே உள்ள பாரில் வைக்கப்படும்.
# பாக்கமன்

## விதிமுறைகள்

### உள் புகுதல்

விளையாட்டில் காய்கள் வெட்டுப்பட்டால், வெட்டுப்பட்ட அனத்து காய்களும் மறுபடியும் பலகைக்குள் உள் புகும் வரும் வரை மற்ற காய்களை நகர்த்த இயலாது. காய்கள் மறுபடியும் உள்ளே வருமாயின், அது ஒரு 'திறந்த புள்ளி'க்கு மட்டுமே வர இயலும். அதுவும் எதிரணியின் 'வீட்டுப் பலகை'க்கு தான் வர முடியும். பகடையை உருட்டும்போது வரும் எண்ணின் புள்ளிக்கே செல்ல இயலும். உதாரணத்திற்கு, ஒருவர் 3 - 6 என்று உருட்டினால், அவர் எதிர் அணியின் 'வீட்டுப் பலகை'யிலுள்ள 3ம் புள்ளிக்கு அல்லது 6ம் புள்ளிக்கு காய்களை நகர்த்தலாம். இந்த இரு புள்ளிகளும், 'திறந்த புள்ளி'களாய் இல்லையெனில் காய்களை நகர்த்த இயலாது. ஆட்டமுறையையும் தவர வேண்டியிருக்கும்.
# பாக்கமன்

## விதிமுறைகள்

### வெளியேற்றுதல்

ஒரு வீரர், தன்னுடைய எல்லா காய்களையும் தனது 'வீட்டுப் பலகை'க்கு கொண்டு வந்தப்பின், தனது காய்களை ஒவ்வொன்றாக வெளியேற்றலாம். பகடையை உருட்டியப்பின், அதில் விழும் எண்ணைப் பொருட்டு அந்தப் புள்ளியிலிருக்கும் காய்களை வெளியேற்றலாம். ஒரு வேளை உருட்டிய எண்ணிருக்குரிய புள்ளியில் காய்கள் இல்லையெனில், உருட்டிய எண்ணை விட அதிக புள்ளியிலிருந்து காய்களை வெளியேற்ற வேண்டும். உதாரணத்திற்கு, 5 - 4 என்று உருட்டினால். 5ம் புள்ளியிலிருக்கும் காயை வெளியேற்றியப்பின் 4ம் புள்ளியில் காய்கள் இல்லையெனில், 5ம் புள்ளியிலிருந்தோ அல்லது 6ம் புள்ளியிலிருந்தோ காய்களை வெளியேற்றலாம். ஒரு வேளை உயர்ந்த புள்ளியில் காய்கள் இல்லையெனில், பலகையிலிருக்கும் மிக உயர்ந்த புள்ளியிலிருந்து காய்களை வெளியேற்ற வேண்டும். மேல்க்கூறிய உதாரணத்தில் 5ம் மற்றும் 6ம் புள்ளியிலும் காய்கள் இல்லையெனில் 3ம் புள்ளியிலிருந்து காய்களை வெளியேற்ற வேண்டும்.  
வெளியேற்று தயாராக இருக்கும் தருணத்தில், ஏதாவது ஒரு காய் வெட்டுப்பட்டால், காயை 'எதிரணி வீட்டிலிருந்து' நகர்த்த ஆரம்பிக்க வேண்டும். இந்த காய் மறுபடியும் தனது வீட்டுப் பலகைக்கு வரும்வரை மற்ற காய்களை வெளியேற்ற முடியாது. எந்த வீரர், எல்லா காய்களையும் முதலில் வெளியேற்றுகிறாரோ அவரே அந்த ஆட்டத்தை வெற்றி பெற்றவராவார்.
# பாக்கமன்

## இரட்டிப்பு ஆட்டம்

இரட்டிப்பு பகடையில் குறிக்கப்பட்டிருக்கும் எண்கள், 2, 4, 8, 16, 32, 64 ஆகும். விளையாட்டு ஆரம்பிக்கும் போது அதன் மதிப்பு 1 ஆகும். இரட்டிப்பு பகடை, நடுவில் (பாரில்) வைக்கப்படும். விளையாட்டின் போது, எந்த ஒரு வீரர், ஆட்டம் தனக்குச் சாதகமாக உள்ளது என்று நினைக்கிறாரோ, அவர் ஆட்டத்தின் மதிப்பை இரட்டிக்க முன்மொழியலாம். இதை அவரது முறையின் போது மட்டுமே, அதுவும் ஜோடி பகடைகளை உருட்டும் முன் கோரலாம்.  
- இவ்வாறு முன்மொழிந்த இரட்டிப்பை எதிரணி வீரர் ஒப்புக்கொண்டால், ஆட்டத்தின் மதிப்பு இரட்டிப்பாகும். ஆட்டத்தின் தற்போதிய மதிப்பிற்கு ஏற்ப இரட்டிப்பு பகடையிலுள்ள பக்கத்தை முகப்புப் பகுதியாய் வைக்க வேண்டும். இப்போது இரட்டிப்பு பகடை எதிரணி வீரருக்கு சொந்தமாகும். அடுத்த இரட்டிப்பை இவரால் மட்டுமே முன்மொழி இயலும்.
- எதிரணி வீரர் இரட்டிப்பை மறுத்தால், இந்த ஆட்டம் முடிந்துவிடும். இரட்டிப்பிற்கு முன் இருந்த மதிப்பு, அதை முன்மொழிந்த வீரருக்கு வழங்கப்படும்.  
இரட்டிப்பை ஒப்புக்கொண்ட எதிரணி வீரர் மறுபடியும் இரட்டிக்க முன்மொழிந்தால், அதனை 'மறு இரட்டிப்பு' என்பர்.
# பாக்கமன்

## கமன் மற்றும் பாக்கமன்

விளையாட்டின் முடிவில், தோற்ற வீரர் குறைந்த பட்சம் ஒரு காயையாவது வெளியேற்றியிருந்தால், இரட்டிப்பு பகடைக் காட்டும் மதிப்பை மட்டுமே இழப்பார். ஒரு வேளை எந்தக் காயையும் வெளியேற்றவில்லை என்றால், அதனை 'கமன்' என்பர், அப்போது அவர் இரட்டிப்பு பகடைக் காட்டும் மதிப்பை விட 'இரு மடங்கு' மதிப்பை இழப்பார்.  
தொற்ற வீரர், ஒரு வேளை எந்தக் காயையும் வெளியேற்றாமலும், ஏதாவது ஒரு காய் வெட்டுப்பட்ட நிலையிலோ அல்லது எதிரணியின் 'வீட்டுப் பலகை'யிலோ இருந்தால், இதனை 'பாக்கமன்' என்பர். இப்போது அவர் இரட்டிப்பு பகடைக் காட்டும் மதிப்பை விட 'மூன்று மடங்கு' மதிப்பை இழப்பார்.
# பாக்கமன்

## கட்டாயமற்ற விதிமுறைகள்

- **மர்பி விதிமுறை** - இதனைத் 'தானியங்கி இரட்டை' என்றும் அழைப்பர்கள். விளையாட்டு ஆரம்பிக்கும் முன் இருவீரர்களும் ஒரே மாதிரி எண்ணைக்கொண்ட பகடையை உருட்டினால், விளையாட்டின் மதிப்பு இரட்டிப்பாகும். விளையாட்டு ஆரம்பிக்கும் முன், எத்தனை முறை வேண்டுமாயின் மர்பி விதிமுறை செயலாக்கலாம்.  
- **சாகபி விதிமுறை** - 'ஆஸ்வால்ட் சாகபி'யின் நினைவில் இந்த விதிமுறை அமைக்கப்பட்டது. இதன்படி, ஆட்டத்தில் ஒரு முறையாவது இரட்டிப்பு பகடை கைமாறியிருக்க வேண்டும். அப்போது தான் 'கமனி'ன் இரண்டு மடங்கு மதிப்பும் மற்றும் 'பாக்கமனி'ன் மூன்று மடங்கு மதிப்பும் செல்லுபடியாகும். இந்த விதிமுறையை பெரும்பாலும் சூதாட்டங்களில் பயன்படுத்துவார்கள்.  
- **கிராபர்ட் விதிமுறை** - 'சான் கிராபர்ட்' ஆட்டத்தை சமன் செய்வதற்காக இந்த விதிமுறையை வடிவமைத்தார். பொதுவாக ஒருவர், ஒரு போட்டியை வெற்றி பெறுவதற்காக், ஒரு மதிப்பு மட்டுமே உள்ள நிலையில், எதிரணி வீரர் வேண்டுமென்றே ஆட்டத்தின் மதிப்பை இரட்டிப்பார், அதனால் இந்த ஆட்டத்தை நிச்சியம் வெற்றி பெற்றே தீர வேண்டும். இதனைத் தவிர்பதற்காக, கிராபர்ட் விதிமுறையை செயலாக்கலாம். இதன்படி எவரரோருவர் போட்டியை வெற்றி பெற ஒரு மதிப்பு மட்டுமே உள்ள நிலையில், மதிப்பை இந்த ஆட்டத்தில் இரட்டிக்க இயலாது.
# பாக்கமன்

## சர்வதேச போட்டிகள்

பாக்கமன் போட்டிகள், சர்வதேச அளவில் நடைபெறும். முதல் உலக சாம்பியன் போட்டி, 1967ம் ஆண்டு 'லாஸ் வேகாஸி'ல் நடைபெற்றது. இதனை 'டிம் ஹோலண்ட்' வென்றார். 1978ம் ஆண்டு முதல் 'மான்டே கார்லோ'வில் உலக சாம்பியன் போட்டி நடைப்பெருகிறது.
# வார்ப்புரு:Infobox game

| caption = }}  
| label1 = உற்பத்தியாளர்
| data1 = }
| label2 = வடிவமைப்பாளர்
| data2 = }
| label3 = Illustrator
| data3 = }
| label4 = வெளியீட்டாளர்
| data4 = }
| label5 = வெளியீட்டுத் தேதி
| data5 = }
| label6 = பயன்பாட்டிலுள்ள காலம்
| data6 = }
| label7 = வகை(கள்)
| data7 = }
| label8 = முறை
| data8 = }
| label9 = விளையாடுவோர்
| data9 = }
| label10 = வயது எல்லை
| data10 = }
| label11 = அமைப்பு நேரம்
| data11 = }
| label12 = விளையாட்டு நேரம்
| data12 = }
| label13 = தற்போக்கு வாய்ப்பு
| data13 = }
| label14 = தேவையான திறமை
| data14 = }
| label15 = இணையத்தளம்
| data15 = }
| below = }
}}<noinclude></noinclude>
# பொது உடல்நலவியல்

**பொது நலம்** அல்லது பொதுச் சுகாதாரம் (Public Health) என்பது ஒரு சமூகத்தின் நலத்தையும், அதை ஏற்படுத்தித் தரும் நல முறைமையையும் குறிக்கிறது. தொற்றுநோயை கட்டுப்படுத்தல், மருத்துவ சேவை, உணவு, நீர் தரக் கட்டுப்பாடு, சுற்றுச்சூழலைப் பேணல், அரசியல் பண்பாட்டு பொருளாதார நலத்தைப் பேணல் என பல பொது நலக் கூறுகள் ஒரு தனிநபரின் உடல் உள நலத்தைத் தீர்மானிக்கின்றன.  
பொது நலத்தைப் பேண வெவ்வேறு நாடுகள் வெவ்வேறு அணுகுமுறைகளை கையாளுகின்றன. அவற்றின் தரமும் பெரிய வேறுபாடுகளைக் கொண்டுள்ளது. கனடா, சுவீடன் போன்ற நாடுகளில் அரசு பொது நலம் தொடர்பான முழுமையான பொறுப்பையும் செலவையும் ஏற்று நடைமுறைப்படுத்துகிறது. பிற பல மேற்கு நாடுகளிலும், சீனா, கியூபா ஆகிய நாடுகளிலும் பொது நலத்தைப் பேணுவதில் அரசு முக்கியப் பங்கு வகிக்கிறது. இந்தியா, மற்றும் ஆப்பிரிக்கா நாடுகள் பலவற்றில் தனியாரே மருத்துவ சேவைகளைப் பெரிதும் வழங்குகின்றனர். இங்கே தனிப்பட்ட நபரின் பொருளாதார வலிமைக்கு ஏற்ப மருத்துவ சேவைகள் கிடைக்கின்றன.
# ஆல்பிரட் நார்த் வொய்ட்ஹெட்

**ஆல்பிரட் நார்த் வொய்ட்ஹெட்** (Alfred North Whitehead) (பெப்ரவரி 15 1861-டிசம்பர் 30 1947) தலைசிறந்த பிரித்தானியக் கணிதவியலர், மெய்யியலாளர்களின் ஒருவர். இவர் இயற்கணிதம், ஏரணம், கணிதத்தின் அடித்தளங்கள், அறிவியலின் மெய்யியல், இயற்பியல், மீவியற்பியல், கல்வி ஆகிய பல துறைகளில் பெரும் தாக்கம் ஏற்படுத்திய பேரறிஞர். இவர் பெர்ட்ரண்டு ரசலுடன் சேர்ந்து எழுதிய பிரின்சிப்பியா மாத்தமாட்டிக்கா என்னும் நூல், கணிதவியலில் பேரிலக்கியமாகக் கருதப்படுகின்றது.
# பிரின்சிப்பியா மாத்தமாட்டிக்கா

**பிரின்சிப்பியா மாத்தமாட்டிக்கா** (*Principia Mathematica*) என்பது ஆல்ஃவிரட் நார்த் வொய்ட்ஹெட், பெர்ட்ரண்டு ரசல் ஆகிய இருவர் எழுதிய, கணிதவியலின் அடித்தளங்கள் பற்றிய, முத்தொகுதிகள் கொண்ட, 1910-1913 ஆண்டுகளில் வெளிவந்த பெருநூல். இது கணிதவியலின் உண்மைகள் யாவற்றையும் தெளிவாக வரையறை செய்த மெய்கோள்கள் மற்றும் முடிவு தேரும் முறைகளை குறியீடு ஏரண முறைகளின் படி வருவிக்க முனைந்ததாகும்.  
காட்லாபு ஃவிரெகெ (Gottlob Frege) செய்த ஏரணம் பற்றிய ஆய்வால் உந்தித் தூண்டப்பட்ட ஆய்வுநூல் *பிரின்சிப்பியா*. இந்த ஆய்வின் பயனாக சில முரண் உண்மைகளை (paradoxes) ரசல் கண்டுபிடித்தார். இவ்வகையான முரண்கூற்றுகள் தோன்றா வண்ணம் இருக்குமாறு பிரின்சிப்பியாவை வளர்த்தெடுத்தார். இதற்காக, கணக்கோட்பாடுகளில் வகையினக் கொள்கையை (Type theory) விரிவாக வளர்த்தெடுத்தார்.  
அரிஸ்டாட்டிலின் ஆர்கானன் (Organon) என்னும் நூலுக்குப் பின், கணிதவியல் ஏரணம், மெய்யியல் துறைகளில் எழுந்த மிகமுதன்மையான, புத்தூட்டம் தரும் ஆக்கம் பிரின்சிப்பியா என்று துறையறிஞர்களால் போற்றப்படுகின்றது. மாடர்ன் லைப்ரரியின் (Modern Library) கணிப்பில் 20ஆம் நூற்றாண்டில் புனைகதை வகை அல்லாத நூல்களில் இந்நூல் 23 ஆவது சிறந்த நூலாக இருக்கின்றது.
# சோளம்

**சோளம்** (இலங்கையில் 'இறுங்கு') என்பது புல்வகையைச் சேர்ந்த பல இனங்களை உள்ளடக்கிய தாவரப் பேரினம் (genus) ஆகும். இவற்றுட் சில தானியங்களுக்காகவும் வேறு சில கால்நடைத் தீவனங்களுக்காகவும் பயிரிடப்படுகின்றன. சில வகைகள் மேய்ச்சல் நிலங்களில் இயற்கையாக வளர்கின்றன. இப்பயிர் உலகம் முழுதும் மிதமான வெப்பம் கொண்ட பகுதிகளில் பயிராகின்றன. இவ்வினங்கள், எல்லாக் கண்டங்களையும் சேர்ந்த வெப்ப வலய மற்றும் குறை வெப்பவலயப் பகுதிகளையும், தென்மேற்கு பசிபிக், ஆஸ்திரலேசியா பகுதிகளையும் தாயகமாகக் கொண்டவை ஆகும். இது சிறிய தானியப் பயிராகும்.
# சோளம்

## வரலாறு

இந்திய மாநிலமான தமிழகத்தில் பொங்கல் திருநாளன்று வெண்சாமரச் சோளம் பயன்படுத்தப்படும். இன்றும் இது திருச்சிமாவட்டம், பெரம்பலூர் மாவட்ட கிராமங்களில் வெகு சிலரால் பயிரிடப்படுகிறது. இது நாட்டுவகைச் சோளம். பெரும்பாலோர் கலப்பின ரகச் சோளங்களையே பயிரிடுகின்றனர்.  
இந்தியாவில் அரிசி மற்றும் கோதுமைக்கு அடுத்தபடியாக சோளம் முக்கியமான இடத்தைப் பிடித்துள்ளது. முழுமையான மற்றும் உடைத்த சோளம் வேகவைத்து அரிசி போன்றும் பயன்படுத்தப்படுகிறது. முழுச்சோளத்தை அரைத்து அம் மாவிலிருந்து சப்பாத்தி போன்றும் பயன்படுத்தப்படுகிறது. சோளமானது நொதித்தல் தொழிற்சாலை மற்றும் எரிசாராயம் மற்றும் கரைப்பான் தொழிற்சாலைகளில் மாவுச்சத்துப் பொருளாகப் பயன்படுத்தப்படுகிறது.
# சோளம்

## சோளத்தில் உள்ள ஊட்டச்சத்துக்களின் விபரம்

வெள்ளைச் சோளம் அரிசியைப் போன்ற தன்மையையும் அதைவிடப் பல சத்துக்களையும் கொண்ட உணவுப் பொருள் ஆகும். சோளத்தில் உடலுக்கு அவசியமான புரதம், இரும்பு, கால்சியம், கொழுப்பு, மற்றும் நார் சத்துக்கள் அடங்கி உள்ளன. . இவ்வகை சிறுதானியங்களில் குறைந்தளவே குளுகோஸ் இருப்பதால் இவை மனிதனை சர்க்கரை நோயிலிருந்து காப்பாற்றக் கூடியவை.  
- ஆற்றல்-349 கி.கலோரி
- புரதம்-10.4 கிராம்
- கொழுப்பு-1.9 கி
- மாவுச்சத்து - 72.6 கி
- கால்சியம் - 25 மி.லி
- இரும்புசத்து 4.1 மி.கி,
- பி-கரோட்டின் – 47 மி.கி
- தயமின் - 0.37 மி.கி
- ரிபோப்ளோவின் 0.13 மி.லி
- நயசின் - 3.1 மி.கி.
# சோளம்

## சோளத்தில் உள்ள ஊட்டச்சத்துக்களின் விபரம்

### கனிமங்கள்

பச்சையாக உள்ள நூறு கிராம் சோளத்தில் உள்ள கனிம அளவுகள்,
- 30.00 மிகி கால்சியம்,
- 0.00 மிகி இரும்பு,
- 0.00 மிகி மெக்னீசியம்,
- 49.00 மிகி பாஸ்பரஸ்,
- 421.00 மிகி பொட்டாசியம்,
- 4.00 மிகி சோடியம்.
# சோளம்

## சோளத்தில் உள்ள ஊட்டச்சத்துக்களின் விபரம்

### வைட்டமின்கள்

பச்சையாக உள்ள நூறு கிராம் சோளத்தில் உள்ள விட்டமின்களின் அளவுகள்,
- 2.00 மிகி வைட்டமின் ஏ (ரெட்டினால் அல்லது கரோட்டின்),
- 0.06 மிகி வைட்டமின் பி 1 (thiamin, தையமின்) (சோளம்,
- 0.08 மிகி வைட்டமின் B2 அல்லது ரிபோப்லாவின் (சோளம்,
- 0.20 மிகி வைட்டமின் B6 அல்லது பைரிடாக்சின்,
- 18.00 வைட்டமின் சி அல்லது அஸ்கார்பிக் அமிலம் மிகி,
- 0.00 மிகி வைட்டமின் ஈ அல்லது தொக்கோபெரோல்.
# சோளம்

## பழுப்பு நிற சோளம்

இவ்வகை சோளம் மனிதர்களுக்கும் விலங்குகளுக்கும் உணவாகப் பயன்படுகின்றது. இது பெரும்பாலும் தென் ஆப்ரிக்காவில் விளைவிக்கப்படுகின்றது. தற்போது இது மழை குறைவாக பொழியும் அனைத்து நாடுகளிலும் விளைவிக்கப்படுகின்றது. இது நான்கு மீட்டர் உயரம் வரை வளரும். இப்பயிர் மூன்று முதல் நான்கு மில்லி மீட்டர் வரை சுற்றளவு கொண்டிருக்கும். இதன் இலைகள் மருந்து, மற்றும் எத்தனால் தயாரிக்கப் பயன்படுகிறது.
# சோளம்

## சோளம் பயிரிடும் நாடுகள்

சோளம் அனைத்து பகுதிகளிலும் விளைய ஏற்ற பயிராகும். சிறு வெள்ளைச்சோளமே இந்தியாவினுடைய இயற்கைச் சோளமாகும். மக்காச் சோளத்தின் உற்பத்தியில் தற்போது இந்தியா உலகில் ஐந்தாவது இடத்தில் உள்ள நாடு ஆகும். மக்காச்சோளம் தென் அமெரிக்க நாட்டில் இருந்து வந்த பயிர் ஆகும். சிறுசோளமும், மக்காச்சோளமும் இந்தியாவின் பாரம்பரிய பயிராகும்.  
2011 ல் சோளத்தின் உற்பத்தி நைஜீரியாவில் (12.6%), இந்தியாவில் (11.2%), மெக்ஸிகோவில் (11.2%) மற்றும் அமெரிக்காவில் (10.0%) ஆக இருந்தது. சோளம் ஒரு பரவலான வெப்பநிலையில், அதிக உயரத்தில் வளரும். நச்சு மண்களிலும் வளர்க்க முடியும். இது மிகவும் வறட்சியில் வளரும் பயிராகும். இது பசிபிக் பகுதிகளிலும் விளையக்கூடியது ஆகும்.
# சோளம்

## சாகுபடி முறை

- இருங்கு சோளத்தை ஆண்டுக்கு ஒரு முறை ஆடிப்பட்டத்தில் சாகுபடி செய்யலாம்.
- மானாவாரி நிலங்களில் சித்திரை மாதம் ஒரு உழவு செய்து மண்ணை ஆறப்போட வேண்டும்.
- ஆடி மாதத்தில், ஒரு மழை கிடைத்தவுடன், சோளத்தை விதைத்து, நிலத்தை உழவு செய்ய வேண்டும்.
- ஆவணி மாதத்தில் களை எடுக்க வேண்டும். வேறு எந்தப் பராமரிப்பும் தேவையில்லை.
- சோள விளைச்சலைப் பொறுத்து, மார்கழி மாதக் கடைசிக்குள் அறுவடை செய்து விட வேண்டும்.
- நன்றாக விளைந்த சோளம், முற்றி, சிறிய அளவில் வெடித்து, அரிசி வெள்ளையாக வெளியே தெரியும்போது அறுவடை செய்யலாம்.
- நிலத்தில் இருந்து அரையடி விட்டு, தட்டையை அறுத்தெடுத்து, கதிர்களை தனியாக அறுவடை செய்ய வேண்டும்.
# சோளம்

## சோளத்தின் பயன்கள்

சோளம் அமெரிக்காவில் மற்ற தானியங்களைவிட அதிக அளவு உபயோகப்படுத்தப்படுகிறது. இதில் அதிக அளவு மாவுச்சத்து, கொழுப்பு மற்றும் புரதம் நிறைந்து உள்ளதால் சத்தான உணவாக இது கருதப்படுகின்றது. உணவுக்காக மேலைநாடுகளில் அதிக அளவில் இவை பயிரிடப்படுகின்றது. மக்காச்சோள அவல் அதிக அளவு காலை சிற்றுண்டிக்கு பயன்படுகின்றது. வளர்ந்த நாடுகளில் கால்நடை தீவனத்திற்காகவும் சோளம் பயன்படுகின்றன. இது கஞ்சி சர்க்கரை (சோளசர்க்கரை, டெக்ஸரின்) காகன் சிரப் தொழிற் ஆல்கஹால் தொழிற்சாலைகளில் பயன்படுத்தப்படுகிறது.
# சோளம்

## பயிரிடல் மற்றும் பயன்பாடு

ஆப்பிரிக்க நாடுகளுக்குச் சொந்தமான சோர்கம் பைக்கலர் (sorghum bicolor)), தற்போது பல பயிரிடப்பட்ட வடிவங்களுடன், உலகளாவிய முக்கிய பயிர் ஆகும், இது உணவுக்காகவும் (தானியமாகவும் சோர்கம் சிரப் அல்லது சோர்கம் மொலாசஸ் வடிவிலும்), விலங்கு தீவனம், மது பானங்கள், மற்றும் உயிரி எரிபொருள்கள் போன்றவை தயாரிக்கப்படுகிறது. பெரும்பாலான வகைகள் வறட்சி மற்றும் வெப்பத்தை தாங்கி வளரும் தன்மை கொண்டவையாகும், வறண்ட பகுதிகளிலும், குறிப்பாக ஏழை மற்றும் கிராமப்புற மக்களுக்கான உணவுப்பொருட்களில் ஒன்றாக இது விளங்குகிறது. இந்த வகைகள் பல வெப்ப மண்டலப் பகுதிகளில் மேய்ச்சலின் முக்கிய கூறுகளை உருவாக்குகின்றன. ஆப்பிரிக்கா, மத்திய அமெரிக்கா மற்றும் தெற்கு ஆசியா ஆகியவற்றில் முக்கிய உணவுப் பயிர்கள் எஸ்.பைகோலர் ஆகும், இது உலகின் ஐந்தாவது மிக முக்கியமான தானிய பயிர் ஆகும்.  
சோளத்தின் சில சிற்றினங்கள் ஆரம்ப வளர்ச்சி நிலைகளில் ஹைட்ரஜன் சயனைடு மற்றும் நைட்ரேட்டுகளின் அளவுகள் இளம் மேய்ச்சல் விலங்ககளுக்கு கொல்லும் அளவிற்கு ஆபத்தை விளைவிக்கின்றன.வறட்சி அல்லது வெப்பத்தால் பாதிக்கப்பட்ட சோளத் தாவரங்களில் சானைட் மற்றும நைட்ரேட்டுகள் காணப்படுகின்றன.  
சோளத்தின் மற்றொரு வகையான ஜான்சன் புல் (Johnson Grass) சொர்கம் ஹாலப்பென்ஸ் (*S. halapense*) தாவரத்தை ஆக்கிரமித்தக்கொள்ளும் தாவரமாக இனமாக ஐக்கிய அமரிக்காவின் வேளான்மைத்துறை வகைப்படுத்தியுள்ளது.
# சோளம்

## பன்மயம்

| வ.எண் | சோளத்தின் சிற்றின வகைகளின் தாவரவியல் பெயர் | பயன்படுத்தும் நாடுகள் / விளையும் பகுதிகள் |  |
| --- | --- | --- | --- |
| 1 | சொர்கம் ஆம்ப்லம் Sorghum amplum | வடமேற்கு ஆத்திரேலியா |  |
| 2 | சொர்கம் ஆங்குஸ்டம் Sorghum angustum | குயின்சுலாந்து |  |
| 3 | சொர்கம் அருந்திநேசியம் Sorghum arundinaceum | ஆப்பிரிக்கா, இந்திய துணைக்கண்டம்,மடகாசுகர் மற்றும் மேற்கிந்திய பெருங்கடல் தீவுகள் |  |
| 4 | சொர்கம் பைகலர் Sorghum bicolor | சர்க்கரை, பெரும்பாலும் தனித்தனியாக சோர்கம் எனப்படும், இது துர்ரா, ஜோவாரி, அல்லது மிலோ என்றும் அழைக்கப்படுகிறது. - ஆப்பிரிக்காவின் சஹெல் பிராந்தியத்திற்கு சொந்தமானது; பல இடங்களில் இயற்கையாக விளைகிறது |  |
| 5 | சொர்கம் பிராச்சிபோடம் Sorghum brachypodum | ஆத்திரேலியாவின் வடக்கு எல்லைகள் |  |
| 6 | சொர்கம் புல்போசம் Sorghum bulbosum | ஆத்திரேலியாவின் வடக்கு மற்றும் மேற்கு எல்லைகள் |  |
| 7 | சொர்காம் புர்மாஹிகம் Sorghum burmahicum | தாய்லாந்து, மியான்மார் |  |
| 8 | சொர்காம் கான்ரோவெர்சம் Sorghum controversum | இந்தியா |  |
| 9 | சொர்காம் ட்ருமொன்டீ Sorghum drummondii | மேற்கு ஆப்பிரிக்காவின் சஹெல் |  |
| 10 | சொர்கம் இகாரிநேட்டம் Sorghum ecarinatum | வடக்கு மற்றும் மேற்கு ஆத்திரேலியா |  |
| 11 | சொர்காம் எக்ஸ்டான்ஸ் Sorghum exstans | ஆத்திரேலியாவின் வடக்கு எல்லை |  |
| 12 | சொர்காம் கிராண்டி (Sorghum grande) | குயின்சுலாந்தின் வடக்குப்பகுதிகள் |  |
| 13 | சொர்காம் ஹாலிபென்ஸ் Sorghum halepense (ஜான்சன் புல்) | வட ஆப்பிரிக்கா, கிழக்கு அட்லான்டிக் தீவுகள், தெற்காசியாவின் லெபனான் முதல் வியட்நாம், கிழக்கு அசியாவில் இயற்கையாக விளைகிறது, ஆத்திரேலியா, அமெரிக்கா. |  |
| 14 | சொர்கம் இன்டர்ஜெக்டம் Sorghum interjectum | வடக்கு மற்றும் மேற்கு ஆத்திரேலியா |  |
| 15 | சொர்கம் இன்ட்ரன்ஸ் Sorghum intrans | வடக்கு மற்றும் மேற்கு ஆத்திரேலியா |  |
| 16 | சொர்கம் லேக்சிபுளோரம் Sorghum laxiflorum | பிலிப்பைன்சு, சுன்டா தீவுகள், நியூ கினியா, வடக்கு ஆத்திரேலியா |  |
| 17 | சொர்கம் லெய்யோகிளாடம் Sorghum leiocladum | குயின்சுலாந்து, நியூ சவுத் வேல்ஸ், விக்டோரியா |  |
| 18 | சொர்கம் மேக்ரோஸ்பெர்மம் Sorghum macrospermum | வடக்கு ஆத்திரேலியாவின் எல்லைகள் |  |
| 19 | சொர்கம் மடராங்கன்ஸ் Sorghum matarankense | வடக்கு மற்றும் மேற்கு ஆத்திரேலியா |  |
| 20 | சொர்கம் நிடிடம் Sorghum nitidum | கிழக்கு ஆசியா, இந்திய துணைக்கண்டம்,தென்கிழக்காசியா,நியூ கினியா,மைக்ரோனேசியா |  |
| 21 | சொர்கம் புளுமோசம் Sorghum plumosum | ஆத்திரேலியா, நியூ கினியா, இந்தோனேசியா |  |
| 22 | சொர்கம் புரொபின்கம் Sorghum propinquum | சீனா, இந்திய துணைக்கண்டம்,நியூ கினியா, கிறிஸ்துமசு தீவுகள், மைக்ரோனேசியா, குக் தீவுகள் |  |
| 23 | சொர்கம் பர்பரியோசிரீசியம் Sorghum purpureosericeum | சஹெல், மாலி முதல் தான்சானியா, ஏமன், ஓமன், இந்தியா |  |
| 24 | சொர்கம் ஸ்டிப்போடியம் Sorghum stipoideum | வடக்கு எல்லை மற்றும் மேற்கு ஆத்திரேலியா |  |
| 25 | சொர்கம் டைமொரென்ஸ் (Sorghum timorense) | லெசர் சுன்டா தீவுகள் ,மலுக்கு, நியூ கினியா, வடக்கு ஆத்திரேலியா |  |
| 26 | சொர்கம் டிிரைக்கோகிளாடம் Sorghum trichocladum | மெக்சிகோ , கௌதமாலா, ஹொண்டுராஸ் |  |
| 27 | சொர்கம் வெர்சிகலர் Sorghum versicolor | தெற்கு மற்றும் கிழக்கு ஆப்பிரிக்காவின் எத்தியோப்பியா முதல் நமீபியா வரை, ஓமன் |  |
| 28 | சொர்கம் விர்காட்டம் Sorghum virgatum | செனகல் முதல் இஸ்ரேலின் வரண்ட பகுதிகள் | } |
# சோளம்

## ஆராய்ச்சி

சூரிய எரிசக்திக்கு மாற்றாக வேதிய எரிசக்தியை மாற்றியமைப்பதில் சோளம் மிகவும் திறன் பட பங்காற்றுகிறது, மேலும் பிற தானிய பயிர்களை ஒப்பிடும்போது சோளப்பயிர்கள் குறைவான நீரைப் பயன்படுத்துகிறது. இனிப்பு சோளத்தின் தண்டுகளில் உள்ள அதிக சர்க்கரை உள்ளடக்கமானது உயிர் எரிபொருளான எத்தனால் உற்பத்திக்கு, கரியமில வாயு, சிங்கஸ் மற்றும் உயிர் எரிபொருள் தயாரிப்பிலும் பெரும் பங்காற்றுகின்றன.
# நலம்

**நலம்** (health) என்பது நோய் இன்மையும், நலிவற்ற நிலையும் மட்டுமின்றி முழுமையான உடல், உள, சமூக நன்னிலை ஆகும் என்று, 1948<nowiki/>ல் உலக சுகாதார அமைப்பு வரைவிலக்கணம் கொடுத்துள்ளது. இந்த வரைவிலக்கணம் இன்றும் பரவலாகப் பயன்படுகின்றது. எனினும், இதனோடு, உலக சுகாதார அமைப்பின் ஒட்டாவா நல மேம்பாட்டுப் பட்டயம் (Ottawa Charter for Health Promotion) போன்ற ஆவணங்களில் கொடுத்துள்ள வரைவிலக்கணங்களும் பயன்படுகின்றன. மேற்படி பட்டயம், நலம் அன்றாட வாழ்க்கைக்கான ஒரு மூல வளமேயன்றி வாழ்வின் நோக்கமே அதுவல்ல என்றும் அது தனிப்பட்ட, சமூக வளங்களுக்கும், உடற் தகுதிக்கும் முக்கியத்துவம் கொடுக்கும் ஒரு நேர்க் கருத்துரு என்றும் கூறுகிறது.  
வகைப்பாட்டு முறைகளும் நலம் என்பதை விளக்குகின்றன. உலக வகைப்பாட்டு முறைகள் குடும்பம், செயல்பாடு, மாற்றுத்திறன், நலம் என்பவற்றுக்கான அனைத்துலக வகைப்பாடு, நோய்களுக்கும், நலக்கேடுகளுக்குமான அனைத்துலகப் புள்ளியியல் வகைப்பாடு என்பவற்றை உள்ளடக்கியுள்ளது.  
நலம் சமூகத்தின் பல்வேறு கூறுகளால் தீர்மானிக்கப்படுகிறது. உயிரிய, சூழலியல், வாழ்விய, சமூக, அரச, பொருளாதாரக் காரணிகள் ஒருவரின், அவர் சார்ந்த சமூகத்தின் நலத்தைத் தீர்மானிக்கிறது. ஒருவர் உணவு, உடற்பயிற்சி, கல்வி, உறவுகள், சமூகத் தொடர்புகள், வீட்டு வேலைச் சூழல், மருத்துவச் சேவைகள், பண்பாடு, பழக்க வழக்கங்கள் எனப் பல நுண்ணிய கூறுகள் ஒருவரின் நலத்தைத் தீர்மானிக்கின்றன. அதனால் நலம் என்பதை நோய், நோயை குணப்படுத்தல் என்ற குறுகிய வரையறைக்குள் விளக்க முடியாது.
# நலம்

## நலனைப் பாதிக்கக் கூடிய காரணிகள்

### சமூகக் காரணிகள்

பொதுவாக ஒரு தனிமனிதனுடைய வாழ்க்கையில் அவனுடைய உடல்நிலையும், வாழ்க்கைத் தரமும் மிக முக்கியமான பங்காற்றுகின்றன. இவர்களுடைய நலம் என்பது அறிவியல் முன்னேற்றங்களை மட்டும் சார்ந்து இல்லாமல் அவர்களின் வாழ்க்கை முறை மற்றும் தனிமனித செயல்பாடுகள், அவர்கள் சார்ந்துள்ள சமூகம் ஆகியவை மிக முக்கிய காரணிகளாக உள்ளன. உலக சுகாதார அமைப்பின்கருத்துப்படி நலம் என்பதன் மிக முக்கிய காராணியாக இருப்பது சமூக மற்றும் பொருளாதாரச் சூழ்நிலைகள், உடல் நிலை, தனி மனிதச் செயல்பாடு ஆகியவை ஆகும்.  
மக்களின் நலனில் ஆதிக்கம் செலுத்தக் கூடிய மிகமுக்கியமான காரணிகள் பின்வருமாறு:
- வருமானம் மற்றும் சமூகநிலை
- சமூகத் தகவல்தொடர்புகள்
- கல்வி மற்றும் கல்வியறிவு
- வேலை
- சமூகச் சூழல்கள்
- தனிமனித சூழல்கள்
- தனிமனித சுகாதாரப் பழக்கங்கள்
- குழந்தை வளர்ச்சியின் ஆரோக்கியம்
- உயிரியல் மற்றும் மரபியல்
- சுகாதாரச் சேவைகள்
- பாலினம்
- கலாச்சாரம்
கனடாவின் லாலண்ட் அறிக்கையானது **சுகாதாரத் துறை** என்பது பற்றிய அறிக்கையில் ஒரு தனிமனிதனுடைய உடல்நலத்தில் மூன்று முக்கிய துறைகள் உள்ளன என்று கூறியுள்ளது. அவையாவன:  
நலமின்மைக்கான மற்ற சில காரணிகள் மோசமான உடல்நலமும், வாழ்க்கைத் தேர்வுகளும் ஆகும். மேலும் அளவிற்கு அதிகமாக உணவினை உட்கொள்வது அல்லது அதிகப்படியான கட்டுப்பாடான உணவை உட்கொள்வது, தூக்கமின்மை, பழக்க அடிமைத்தனம், குடிப்பழக்கம் மற்றும் மரபுவழிக் காரணங்கள் ஆகியவைகள் உள்ளன. (2013)  
உடல்நலமின்மையால் பாதிக்கப்பட்ட மக்களுக்குப் போதுமான அளவு தீர்வுகள் இல்லாததே பெரும்பான்மையான பிரச்சினைகளுக்குக் காரணமாக உள்ளது.
# நலம்

## மன நலம்

உலகச் சுகாதார நிறுவனம் மனநல ஆரோக்கியத்தைப் பற்றி பின்வருமாறு விவரிக்கிறது: "நபர் ஒருவர் தனது சொந்த திறன்களை உணர்ந்துகொள்வது, வாழ்க்கை முறைகளில் உள்ள பிரச்சினைகளைச் சமாளிப்பது, உற்பத்தி ரீதியாகவும், பயனுள்ள வகையிலும் வேலை செய்வது, மேலும் அவரது பங்கிற்கு அவரது சமூகத்திற்கு உதவி செய்வது ஆகும். மனநலமின்மை இல்லாதது மட்டுமே மனநலம் ஆகாது.
# நலம்

## மன அழுத்தம்

நோய்களை உண்டாக்கக்கூடிய உடல் அல்லது மனரீதியான பதட்டம் அளிக்கும் எந்தவொரு உடலியல், மனவியல் காரணிகளை மன அழுத்தம் எனலாம். அதிர்ச்சி, நோய்த்தொற்று, நஞ்சு, உடல்நலக் குறைபாடு, காயங்கள் போன்றவற்றை உடலியல் மற்றும் இரசாயன காரணிகளாகக் கூறலாம். பலவகையான மனவியல் காரணிகள் இருக்கின்றன. மன அழுத்தத்தைப் பலர் மன நோயுடன் ஒப்பிட்டாலும், விஞ்ஞானிகளும், மருத்துவர்களும் இதை உடல்<nowiki/>ரீதியான செயல்பாடு மற்றும் சமநிலையில் குறைபாடுகளை ஏற்படுத்தும் ஆற்றலாக இதைக் குறிக்கிறார்கள். தங்களைச் சுற்றி நடப்பவை காரணமாக அழுத்தம் ஏற்படும் போது, அதற்கு எதிர்வினையாகச் சில இரசாயனங்கள் சுரந்து இரத்தத்தில் கலக்கின்றன. இந்த இரசாயனங்கள் அவர்களுக்கு அதிக ஆற்றல் மற்றும் பலத்தை அளிக்கின்றன.
# நலம்

## மன அழுத்தத்தின் அறிகுறிகள்

- தூக்கமின்மை
- பசியின்மை
- குறைவான கவனம்
- கோபம்
- வன்முறையான அல்லது சமூகத்திற்கெதிரான நடவடிக்கைகள்
- மனவியல் ரீதியான வெளிப்பாடுகள்
- மது அல்லது பிற போதைப்பொருள் பயன்பாடு
# நலம்

## பராமரித்தல்

### உணவுக் கட்டுப்பாடு

மக்களின் ஆரோக்கியத்தைப் பராமரிப்பதற்கு முக்கியமான வழி ஆரோக்கியமான உணவைக் கொண்டிருக்க வேண்டும். தாவரம் மற்றும் விலங்குகள் உடல் இயங்குவதற்குத் தேவையான ஊட்டச்சத்துகளை வழங்குகிறது. எலும்பு, தசைகள், தசை நார்களை வலுப்படுத்த இவை உதவி செய்கின்றன. ஆரோக்கியமான உணவுகளை உட்கொள்வதன் மூலம் இதயநோய்க்கான ஆபத்தைக் குறைக்கலாம். மேலும் இதன் மூலம் ஆரோக்கியமான உடல் எடையைப் பராமரிக்க இயலும்.
# நலம்

## பராமரித்தல்

### பரிந்துரைகள்

***உலக சுகாதார நிறுவனம்***  
உலக சுகாதார அமைப்பு (WHO) மக்கள் மற்றும் தனிநபர்களுக்கு பின்வரும் ஐந்து பரிந்துரைகளை வழங்குகிறது:  
1.நீங்கள் பயன்படுத்தும் கலோரிகளின் எண்ணிக்கையைச் சற்றுக் குறைப்பதன் மூலம் ஆரோக்கியமான எடையை பராமரிக்கலாம்.  
2. கொழுப்புகளை உட்கொள்வதை குறைத்தல்  
3. .தாவர உணவுகள், குறிப்பாக பழங்கள், காய்கறிகள், பருப்பு வகைகள், முழு தானியங்கள் மற்றும் கொட்டைகளின் நுகர்வுகளை அதிகரித்தல் .  
4. சர்க்கரை உட்கொள்வதை கட்டுப்படுத்தவும். 2003 அறிக்கையானது எளிய சர்க்கரைகளில் 10% க்கும் குறைவான கலோரி உட்கொள்ளுதலை பரிந்துரைக்கிறது.  
5. அளவான உப்பினை சேர்த்தல், உப்பில் அயோடின் உள்ளதா என்பதை உறுதி செய்யவும்.  
***ஆரோக்கியமான உணவு*** என்பது ஒருவருடைய உடல் நலத்தைப் பராமரிக்கவும், பேணிக்காக்கவும் உதவுகிறது. ஆரோக்கியமான பத்தியம் என்பது உடலுக்குத் தேவையான ஊட்டச்சத்துகளான திரவம், புரதம், அத்தியாவசிய கொழுப்பு அமிலங்கள், வைட்டமின்கள், தாதுக்கள் மற்றும் அமினோ அமிலங்கள் போன்றவற்றை வழங்குகிறது. ஒரு ஆரோக்கியமான உணவிற்கான தேவைகள் பல்வேறு வகையான தாவர மற்றும் விலங்கு சார்ந்த உணவுகளிலிருந்து கிடைக்கிறது. மேலும் உடல் எடையை அதிகரிக்காது ஊட்டச்சத்துக்களை அளிக்கிறது.
# நலம்

## பராமரித்தல்

### அமெரிக்க வேளாண்துறை (யு.எஸ்.டி.ஏ)

அமெரிக்காவின் வேளான்துறைகள் கீழ்கானும் அட்டவணையில் ஆரோக்கியமான உணவுகளின் பட்டியலை அளித்துள்ளது.  
| பழம் | 2 | 2 | 2.5 |  |
| --- | --- | --- | --- | --- |
| காய்கறிகள் | 2.5 | 2.5 | 2.5 |  |
| பச்சை காய்கறிகள் | 1.5/wk | 1.5/wk | 1.5/wk |  |
| சிவப்பு / ஆரஞ்சு | 5.5/wk | 5.5/wk | 5.5/wk |  |
| சுவையானவை | 5/wk | 5/wk | 5/wk |  |
| பருப்பு வகைகள் | 1.5/wk | 3/wk | 1.5/wk |  |
| மற்றவைகள் | 4/wk | 4/wk | 4/wk |  |
| தானியங்கள் | 6 | 6.5 | 6 |  |
| சுத்திகரிக்கப்பட்டது | 3 | 3 | 3 |  |
| பால் பொருட்கள் | 3 | 3 | 2 |  |
| புரத உணவுகள் | 5.5 | 3.5 | 6.5 |  |
| இறைச்சி | 12.5/wk | -- | 12.5/wk |  |
| கோழி | 10.5/wk | -- | 10.5/wk |  |
| கடல் உணவுகள் | 8/wk | -- | 15/wk |  |
| முட்டைகள் | 3/wk | 3/wk | 3/wk |  |
| கொட்டைகள்/விதைகள் | 4/wk | 7/wk | 4/wk |  |
| சோயா | 0.5/wk | 8/wk | 0.5/wk |  |
| எண்ணெய் | 27 | 27 | 27 |  |
| திட கொழுப்பு | 18 | 21 | 17 |  |
| கூட்டு சர்க்கரை | 30 | 36 | 29 | } |
# நலம்

## தூக்கம்

மனிதர்களுடைய ஆரோக்கியத்தைப் பராமரிப்பதற்கு தூக்கம் என்பது மிக முக்கியமான அம்சமாகும். குழந்தைகளின் வளர்ச்சிக்கும் தூக்கம் என்பது அவசியமாகும். தொடர்ந்து காணப்படும் தூக்கமின்மையும் நாள்பட்ட உடல்நலப் பிரச்சினைகளுடன் தொடர்புபடுத்தப்பட்டுள்ளது.
| வயது மற்றும் நிபந்தனைகள் | தூக்க நேரம் |  |
| --- | --- | --- |
| பிறந்த குழந்தைகள் (0–3 மாதங்கள்) | 14 முதல் 17 மணித்துளிகள் |  |
| சிசு (4–11 மாதங்கள்) | 12 முதல் 15 மணித்துளிகள் |  |
| தவழும் குழந்தை (1–2 ஆண்டுகள்) | 11 முதல் 14 மணித்துளிகள் |  |
| முன்பள்ளிப் பருவம் (3–5 ஆண்டுகள்) | 10முதல் 13 மணித்துளிகள் |  |
| பள்ளிப்பருவ குழந்தைகள் (6–13 ஆண்டுகள்)&nbsp;&nbsp;&nbsp;&nbsp; | &nbsp; 9 முதல் 11 மணித்துளிகள் |  |
| விடலைப் பருவத்தினர் (14–17 ஆன்டுகள்) | &nbsp; 8 to 10 மணித்துளிகள் |  |
| முதிர் அகவையர் (18–64 ஆண்டுகள்) | &nbsp; 7 முதல்9 மணித்துளிகள் |  |
| முதியோர் (65 ஆண்டுகள் மற்றும் அதற்கும் மேல்) | &nbsp; 7 முதல் 8 மணித்துளிகள் | } |
# நலம்

## அறிவியலின் பங்கு

உடல்நல அறிவியல் என்பது மனித உடல் நலத்தின் கூறுகளில் கவனம் செலுத்துகின்ற அறிவியலின் ஒரு பிரிவு ஆகும். இவை இரண்டு அனுகுமுறைகளை உடல்நல அறிவியலில் கடைபிடிக்கின்றன. அவையாவன,
- மனித உடலை பற்றிய ஆராய்ச்சி செய்தல் மற்றும் மனித மற்றும் விலங்குகளின் உடலானது எவ்வாறு செயல்படுகிறது என்பது பற்றிய உடல் நலச் சிக்கல்களை அறிதல்
- நோய்கள், உடல், உள வலுக்குறைகளிலிருந்து பாதுகாத்தல், குணப்படுத்துதல்.
மேலும் அறிவியல் என்பது பல உட்பிரிவுகளில் வளர்ச்சி அடைந்து வருகிறது. அவையாவன, உயிரியல், உயிர் வேதியியல், இயற்பியல்,மருந்தியல், சுகாதார கல்வி.
# ஊதுகொம்பு

**ஊதுகொம்பு** (trumpet) என்பது மேல் ஸ்தாயி ஒலியைக் கொடுக்கும் ஒரு காற்றுவகை இசைக்கருவி. இது மிகப் பழைய இசைக்கருவிகளுள் ஒன்று. கிமு 1500 களுக்கு முன்பிருந்தே இக்கருவி பயன்பாட்டில் இருந்து வருவதாக அறியப்பட்டுள்ளது. ஊதுகொம்பு போன்ற வாசிப்பு வரலாற்று போர்கள் அல்லது வேட்டையில் சமிக்ஞை சாதனங்களாகப் பயன்படுத்தப்பட்டிருக்கிறது. அவர்கள் 14 ஆம் நூற்றாண்டின் பிற்பகுதியில் அல்லது 15 ஆம் நூற்றாண்டின் ஆரம்பத்திலிருந்து இசைக்கருவிகள் வாசித்தலுக்காக பயன்படுத்தினர். இது நீள் வளைய வடிவில் சுற்றப்பட்ட பித்தளைக் குழாயால் ஆனது. குழாயின் ஒரு முனையில் வாயால் ஊதுவதன் மூலம் உள்ளேயுள்ள வளி அதிர்ந்து ஒலி உண்டாகிறது.  
ஊதுகொம்பில் பல வகைகள் உண்டு. முற்கால ஊதுகொம்புகளில் வால்வுகள் இருக்கவில்லை. தற்கால ஊதுகொம்புகள், ஆடுதண்டு வால்வுகள் அல்லது சுழல் வால்வுகளைக் கொண்டுள்ளன. இவற்றை இயக்குவதனால் குழாயின் நீளத்தைக் கூட்ட முடியும். இது உண்டாகும் ஒலியின் சுருதியைக் குறைக்கிறது.  
ஊதுகொம்பு செந்நெறி இசை, ஜாஸ் போன்ற பல இசை வகைகளில் பயன்படுகின்றது. லூயிஸ் ஆம்ஸ்ட்ராங், மைல்ஸ் டேவிஸ், டிஸ்சி கில்லெஸ்பி, பிக்ஸ் பீடெர்பெக், கிளிபோர்ட் பிரவுண், லீ மோர்கன், பிரடீ ஹப்பார்ட், செட் பேக்கர், மேனார்ட் பெர்கூசன் போன்றோர் புகழ் பெற்ற ஊதுகொம்பு இசைக் கலைஞர்களுள் அடங்குவர்.
# ஊதுகொம்பு

## பெயர்க்காரணம்

ஊதுகொம்பின் ஆங்கிலச்சொல்லான "trumpet" 14 ஆம் நூற்றாண்டின் பிற்பகுதியில் முதலில் பயன்படுத்தப்பட்டது. இது பழைய பிரெஞ்சு
வார்த்தையான "trompette" இலிருந்து வந்ததாகும். இச்சொல்லுக்கு மிகக்குறுகலான தும்பிக்கை என்பதாகும். "trumpet" என்று பொருள்படும்
"trump" என்ற வார்த்தை கி.மு 1300 இல் ஆங்கிலத்தில் முதன் முதலில் பயன்படுத்தப்பட்டது. இந்த வார்த்தை "பழைய பிரெஞ்சு டிராம்பேயிலிருந்து (trompe)" வந்ததாகக் கருதப்படுகிறது. அதன் பொருள் *“நீண்ட, குழாய் போன்ற காற்று இசைக்கருவிகள்"* ஆகும். ப்ரோவென்சல் டிரோம்பா, இத்தாலிய டிரோம்பா அநேகமாக அனைத்துமே ஜெர்மானிய ஆதார மூலத்திலிருந்து வந்தவை ஆகும்.
# ஊதுகொம்பு

## வரலாறு

ஆரம்பகால ஊதுகொம்புகள் 1500 கி.மு. மற்றும் அதற்கு முற்பட்டவையாகும். எகிப்தில் துட்டன்காமன் கல்லறையில் இருந்து வெண்கல மற்றும் வெள்ளி ஊதுகொம்புகளும், ஸ்காண்டிநேவியாவில் இருந்து வெண்கலப் நீள் ஊதுகொம்புகளும் மற்றும் சீனாவில் இருந்து உலோக ஊதுகொம்புகளும் இந்த காலத்திற்கு முன்பே உள்ளன. மத்திய ஆசியாவின் ஆக்ஸஸ் நாகரிகத்தில் (கி.மு. 3 வது புத்தாயிரம் ) இருந்து ஊதுகொம்புகளின் மத்தியில் அலங்கார புடைப்புகள் கொண்டவையாகவும் ஒரு உலோகத் தாளில் இருந்தும் தயாரிக்கப்படுவது ஒரு தொழில்நுட்ப அதிசயமாக கருதப்படுகிறது.  
ஷோபார் என்ற செம்மறி ஆட்டின் கொம்பால் செய்யப்பட்ட ஊதுகுழல் மற்றும் உலோகத்தால் செய்யப்பட்ட Hatzotzeroth என்ற இசைக்கருவி பற்றியும் விவிலியத்தில் குறிப்பிடப்பட்டுள்ளது. 3000 ஆண்டுகளுக்கு முன்னர் இக்கருவிகள் சாலமன் தேவாலயத்தில் இசைக்கப்பட்டுள்ளது. ஜெரிகோ சுவர்களில் அவை இசைக்கப்ட்ட செய்திகளும் கிடைக்கப்பபெறுகின்றன. குறிப்பட்ட மதச் சம்பிராய நாட்களில் இவை இன்றும் பயன்படுத்தப்படுகின்றன. எலும்பு மற்றும் வெண்கலத்தால் செய்யப்பட்ட சால்பிங்சு என்ற 62 அங்குல (1,600 மிமி) நீளமுடைய நேரான இசைக்கருவிகள் பயன்படுத்தப்பட்டிருக்கின்றன. சால்பிங்சு போட்டிகள் அசல் ஒலிம்பிக் போட்டியின் அங்கமாக நடத்தப்பட்டிருக்கின்றன.  
கி.மு 300 ஆண்டுகளுக்கு முன்னர் பண்டைய பெருவின் மோச்சே மக்கள் ஊதுகுழலை பயன்படுத்தியதற்கான சான்றுகள் கிடைக்கப்பட்டுள்ளன. தற்காலத்தில் இசைப் பயன்பாடாக கருதப்படுவது போலல்லாமல் ஆரம்பகால ஊதுகுழல்கள் இராணுவம் மற்றும் மத நோக்கங்களுக்கான சமிஞ்ஞை கருவிகளாக பாவிக்கப்பட்டன. தற்காலத்தில் நவீன வகை ஊதுகுழல்கள் சமிஞ்ஞை பயன்பபாடுகளுக்கு பயன்படுத்தப்படுகின்றன.  
மத்திய கால கடைசிப்பகுதி மற்றும் மறுமலர்ச்சி காலங்களில் கருவிகள் வடிவமைப்பு மற்றும் உலோக உற்பத்தி மேம்பாடு ஒரு ஊதுகுழல் இசைக்கருவிகளாக பயன்பாடுகளை அதிகரிக்க வழிவகை செய்தன. இக்காலத்திய இயற்கை ஊதுகுழல்கள் ஒற்றைக் கம்பி சுத்தப்பட்டதாகவும் வால்வகள் அற்றதாகவும் ஒற்றைச் சுருதி வரிசைகளை உருவாக்கும் திறனுடையதாகவும் இருந்தன. இக்கருவிகளின் வாங்குகோலை (crook) இயக்குவதற்கான மாற்று விசைக்கான நபர்கள் தேவைப்பட்டனர். உயர் 'கிளாரினோ' வளர்ச்சி
சிறப்பு ஊதுகுழலாளர்களால் குறிப்பாக செசரே பெண்டினெல்லி பரோக் சகாப்தத்தில் நன்கு அறியப்பட்டவராவார். இக்காலகட்டம் இயற்கை ஊதுகுழலின் பொற்காலம்" எனவும் அழைக்கப்படுகிறது. இக்காலத்தில் ஒரு பரந்த இசை தொழில்முறை ஊதுகுழலாளர்கள் மூலம் முன்னெடுக்கப்பட்டது. ஊதுகுழல் வாசிப்புக் கலை 20 ஆம் நூற்றாண்டின் மத்தியில் புதுப்பிக்கப்பட்டது மற்றும் இயற்கை எக்காள விளையாட்டு மீண்டும் உலகெங்கிலும் வளர்ந்து வரும் கலை. செருமனி மற்றும் இங்கிலாந்தில் பல நவீன இசைக் கலைஞர்கள் பரோக் இசை நிகழ்ச்சிகளி்ல் இயற்கை ஊதுகுழைலைப் பயன்படுத்துகின்றனர். இவை மூன்று அல்லது நான்கு வெளியேறும் துளைகளைக் கொண்டிருக்கும்
இவை மெல்லிசைத் தொடரின் வெளிக் குறிப்புகளை சரி செய்ய உதவும்.
# ஊதுகொம்பு

## கட்டமைப்பு

ஊதுகொம்பானது ஒரு நீள் வட்ட வடிவத்தில் இரண்டு முறை வளைந்திருக்கும் பித்தளை குழாயால் கட்டப்பட்டுள்ளது. அனைத்து பித்தளைக் கருவிகளிலும் மூடிய உதடுகளால் காற்று ஊதப்படுவதன் மூலம் ஊதுகுழலாக ஒரு "ஒலி" உற்பத்தி உருவாகி ஊதுகொம்பு உள்ளே காற்றுத் தம்பம் ஏற்பட்ட அலை அதிர்வு தொடங்கும். இசைக்கலைஞர்கள் உதட்டு பிடிகளை மாற்றி சுருதிகளை மாற்றலாம்.  
ஊதுகொம்பின் வாய்பகுதியில் ஒரு வட்ட விளிம்பு உள்ளது, உதடுகள் 'அதிர்வு ஒரு வசதியான சூழலை வழங்குகிறது.நேரடியாக இந்த விளிம்புக்குப் பின்புறம் குப்பி உள்ளது. இது காற்றானது எக்காளக்கத்தின் ஊது குழாயின் விட்டம் பொருத்தமாக சற்று வெளியேறி மிக சிறிய திறப்பு (மீண்டும் துளை அல்லது ஷாங்க்) நோக்கி செல்கிறது. ஊதுகொம்பின் இந்த பகுதிகளின் பரிமாணங்கள் நாதம் அல்லது ஒலி தரத்தை பாதிக்கின்றன. இசையமைப்பு திறனை எளிதாக்கும், மற்றும் இசையமைப்பவருக்கு வசதியாக உள்ளன. பொதுவாக, பரந்த மற்றும் ஆழ்ந்த குப்பியைத் தள்ளுவதன் மூலம் நாதம் மற்றும் சுருதியின் தன்மையை மாற்றலாம்.  
நவீன ஊதுகொம்புகள் மூன்று (அல்லது அரிதாக நான்கு) உலக்கைக் கட்டுப்பாட்டிதழ்களைக் ( piston valves) கொண்டிருக்கும். இதில் ஒவ்வொரு குழாயின் நீளத்தையும் - முதல் வால்வு முழுப் படி (2 அரைச்சுரங்கள்), இரண்டாவது வால்வு அரை படி (1 அரைச்சுரம்) , மற்றும் மூன்றாம் வால்வு ஒன்றரைப் படி (3 அரைச்சுரங்கள்) அரை படிகள் அதிகரிக்கதன் மூலம் சுருதியை குறைக்கலாம்.  
நான்காவது வால்வு சில பிக்காலோ ஊதுகுழல்களில் இடம்பெற்றிருக்கும். இது வழக்கமாக சுருதியை குறைக்க (5 அரைச்சுரங்கள்) ஒரு சரியான நான்காவது வால்வு ஆகும். தனித்தனியாகவும் இணைப்பாகவும் இந்த வால்வுகள் கருவி முழுமையாக நிறமூர்த்தத்தை உருவாக்குகின்றன.
# ஊதுகொம்பு

## ஊதுகொம்பு இசைக்கலைஞர்கள்

ஆரம்பத்தில் ஜாஸ்ஸில், லூயிஸ் ஆம்ஸ்ட்ராங் அவருடைய கதாபாத்திரத்திற்காகவும் ஹாட் ஃபைவ் மற்றும் ஹாட் ஏழு பதிவுகளில் அவரது மேம்பாட்டிற்காகவும் நன்கு அறியப்பட்டிருந்தார். மைஸ் டேவிஸ் 20 ஆம் நூற்றாண்டின் மிகவும் செல்வாக்குமிக்க இசைக்கலைஞர்களில் ஒருவராக பரவலாக கருதப்படுகிறார்- அவரது பாணி தனித்துவமானது மற்றும் பரவலாக பின்பற்றப்பட்டது. டேவிஸின் குறிப்புகள் மற்றும் அவரது தனிப்பாடல்களில் இடம் பற்றிய உணர்வு ஆகியவை ஜாஸ் இசைக்கலைஞர்களின் தலைமுறைகளாக மாதிரிகள். டிஸ்சி கில்லெஸ்பி
ராய் எல்ரிட்ஜ் பாணியில் கட்டப்பட்ட மிக உயர்ந்த வீச்சு (ஆனால் இசை) ஆனால் ஹார்மோனிக் சிக்கலான புதிய அடுக்குகளை சேர்த்தல் மூலம் சிறந்த இசை மேம்பாட்டாளராக திகழ்ந்தார். கில்லெஸ்பீ கிட்டத்தட்ட மகத்தான தாக்கத்தை ஏற்படுத்தினார். இருவரும் அவரது இசை மற்றும் இளைய இசைக்கலைஞர்களுக்கான வழிகாட்டியாகத் திகழ்ந்தனர். மேனார்டு பெர்குசன் 1957 இல் தனது சொந்த இசைக்குழுவை உருவாக்கும் முன், ஸ்டான் கென்டனின் இசைக்குழுவில் முக்கியத்துவம் பெற்றார். குறிப்பிடத்தகுந்த உயர் பதிப்பில் துல்லியமாக இசையமைக்க முடியும் என்பதற்கு அவர் சான்றாகக் குறிப்பிடப்படுகிறார்  
மேலும் சில குறிப்பிடத்தக்க ஊதுகொம்பு இசைக்கலைஞர்கள் : ஜேம்ஸ் மோரிசன், ராய் எல்ரிட்ஜ், நாட் அட்டர்லி, பட் பிரிஸ்போய்ஸ், ராண்டி ப்ரக்கர், சேட் பேக்கர், கிளிஃபோர்ட் பிரவுன், கிறிஸ் பாட்டி, ஆலன் போட்ச்சின்ஸ்கி, டொனால்ட் பைர்ட், பில் சேஸ், டாக் சேத்தம், டான் செர்ரி, கென்னி தோர்ஹாம், டேவ் டக்ளஸ், டான் எல்லிஸ், ஜிகி எல்மான், ஜான் ஃபாடிஸ், தாமஸ் கன்ச்ச், டிம் ஹாகன்ஸ், ராய் ஹர்கோவ், டாம் ஹாரல், எர்ஸ்கின் ஹாக்கின்ஸ்,அல் ஹர்ட், ஃப்ரெடி ஹப்பார்டு, ரோஜர் இன்ராம், ஹாரி ஜேம்ஸ், இப்ராஹிம் மாலூஃப், சக் மாங்காயோன், வான்டன் மார்சாலீஸ், பில்லி மே, ப்ளூ மிட்செல், லீ மோர்கன், ஃபட்ஸ் நவரோ, நிக்கோலஸ் பயோன், லூயிஸ் ப்ரைமா,உனை ரேசி, கிளாடியோ ரோடிட்டி, வாலஸ் ரொனே, ஆர்டுரோ சண்டவல், மேன்ஃப்ரெட் ஸ்கூஃப், பாபி ஷீ, டேல் டர்னர், டாக் சீவர்சென்சன், வூடி ஷா,டாம்சஸ் ஸ்டான்கோ, மார்கஸ் ஸ்டாக்ஹூசென், கிளார்க் டெர்ரி, வெய்ன் பெர்கெரோன், அலன் விசூட்டி, கூட்டி வில்லியம்ஸ் மற்றும் ஸ்னூக்கி யங்.  
குறிப்பிடத்தக்க பாரம்பரிய ஊதுகொம்பு இசைக்கலைஞர்கள் : மாட்ரிஸ் ஆண்ட்ரே, அர்மாண்டோ குடல்லா, அலிசன் பால்சாம், ஹகான் ஹார்டன்பெர்ஜெர், டின் திங் ஹெல்செட், அடோல்ஃப் "பட்" ஹெர்செட், மால்கம் மெக்னாப், ராபல் மென்டெஸ், மாரிஸ் மர்பி, செர்ஜி நாகரிகோவ், யுவான் ரேசி, சார்லஸ் ஸ்க்லூட்டர், பிலிப் ஸ்மித், வில்லியம் உட்சியனோ, ஆலன் விசூட்டி, மற்றும் ரோஜர் வோயினின்.
# மருத்துவமனை

**மருத்துவமனை** (*Hospital*) என்பது நோயாளிகளுக்கு சிகிச்சையளிக்கும் ஒரு சிறப்பு சுகாதார நிறுவனம் ஆகும். இங்கு மருத்துவர்கள், பயிற்சி பெற்ற செவிலியர்கள், சுகாதாரத்தை பராமரிக்க உதவும் இதர பணியாளர்கள் மருத்துவ உபகரணங்களுடன் மருத்துவ சேவைக்காக பணியாற்றுகிறார்கள். பொது மருத்துவமனை என்பது அனைவராலும் அறியப்படும் ஒரு வகை மருத்துவமனையாகும். குறிப்பாக இம்மருத்துவமனையில் அவசரப் பிரிவு என்று தனியாக ஒர் அலகு செயல்படுகிறது. தீ விபத்து, முதல் சாலை விபத்து மற்றும் திடீர் நோய்கள் வரை பாதிக்கப்படும் நோயாளிகள் பலருக்கும் உடனடியாக சிகிச்சையளிக்க இந்த அவசரப் பிரிவு இயங்குகிறது. ஒவ்வொரு மண்டலத்திலும் செயல்படும் மாவட்ட மருத்துவமனை அப்பிராந்தியத்திற்கான முக்கியமான சுகாதார வசதியாகும். இங்கு தீவிர சிகிச்சைக்காக பல படுக்கைகளும் நீண்டகால பராமரிப்பு தேவைப்படும் நோயாளிகளுக்கு கூடுதல் படுக்கைகளும் இருக்கும். அடி, விபத்து போன்றவற்றால் உண்டாகும் காயங்களுக்கு சிகிச்சையளிக்கும் அவசரப்பிரிவு மருத்துவமனை, புணர்வாழ்வு மருத்துமனை, குழந்தைகள் மருத்துவமனை, மூத்தோர் மருத்துவமனை, மனநல மருத்துவமனை, தனித்தனியான நோய்க்கான மருத்துவமனை உள்ளிட்ட மருத்துவமனைகள் அனைத்தும் சிறப்பு மருத்துவமனைகள் ஆகும். சிறப்பு மருத்துவமனைகள் பொது மருத்துவமனைகளுடன் ஒப்பிடும்போது சுகாதார செலவினங்களைக் குறைக்க உதவும். பெறப்பட்ட வருமான ஆதாரங்களைப் பொறுத்து மருத்துவமனைகள் பொது மருத்துவமனை, சிறப்பு அல்லது அரசு மருத்துவமனை என வகைப்படுத்தப்படுகின்றன.  
கற்பித்தலுடன் இணைந்த மருத்துவமனை மருத்துவ மாணவர்கள் மற்றும் செவிலியர்களுக்கு கற்பித்தலுடன் மக்களுக்கு சிகிச்சையளிக்க உதவுகிறது. ஒரு மருத்துவமனையை விட சிறிய மருத்துவ வசதி கொண்ட சிகிச்சை மையமும் பொதுவாக ஒரு மருத்துவமனை என்றே அழைக்கப்படுகிறது. மருத்துவமனைகளில் பல்வேறு வகையான துறைகள் இயங்குகின்றன. அறுவை சிகிச்சை, அவசர சிகிச்சை இருதயவியல், எலும்பு மருத்துவம், தோல் மருத்துவம், புற்றுநோய் பிரிவு , குழந்தைகள் பிரிவு போன்ற பல சிறப்பு பிரிவுகள் தனித்தனியாக இயங்குகின்றன. சில மருத்துவமனைகளில் புற நோயாளிகள் பிரிவுகளும், நாள்பட்ட நோய்சிகிச்சை பிரிவுகளும் உள்ளன. மருந்தகம், நோயியல் மற்றும் கதிரியக்கவியல் போன்ற துறைகள் அனைத்து மருத்துவமனைகளிலும் பொதுவாக காணப்படுகின்றன.  
மருத்துவமனைகள் பொதுவாக இலாபம் அல்லது இலாப நோக்கற்ற பொதுத்துறை சுகாதார நிறுவனங்கள் ஆகும். சுகாதார காப்பீட்டு நிறுவனங்கள் அல்லது நேரடியாக தொண்டு செய்யும் நன்கொடை அளிப்போர்கள் உள்ளிட்ட தொண்டு நிறுவனங்களால் நிதியளிக்கப்படுகின்றன . வரலாற்று ரீதியாக, மருத்துவமனைகள் பெரும்பாலும் மத உத்தரவுகளால் அல்லது தொண்டு நபர்கள் மற்றும் தலைவர்களால் நிறுவப்பட்டு நிதியளிக்கப்பட்டன.  
தற்போது பெரும்பாலும் தொழில்முறை மருத்துவர்கள், அறுவை சிகிச்சை நிபுணர்கள், செவிலியர்கள் மற்றும் அதனுடன் தொடர்புடைய சுகாதார பயிற்சியாளர்கள் மருத்துவமனைகளில் பணியாற்றுகிறார்கள். கடந்த காலங்களில், இந்த பணிகள் வழக்கமாக மத உத்தரவுகளை நிறுவும் உறுப்பினர்களால் அல்லது தன்னார்வலர்களால் செய்யப்பட்டன. 1990 களின் பிற்பகுதியில் மருத்துவமனை ஊழியத்தில் கவனம் செலுத்தும் பல்வேறு மதங்களைச் சேர்ந்த குறிப்பாக கிறித்துவ சகோதர சகோதரிகள் சுகாதாரப் பணியை புனிதப் பணியாகக் கருதி மருத்துவமனைகளை நடத்துகின்றனர், பணியாற்றுகின்றனர் . மருத்துவமனை என்ற சொல்லுக்கு விருந்தோம்பும் இடம் என்பது மிகச்சரியான ஒரு பொருளாகும். இப்பொருள் இன்றும் கூட செல்சியா இராயல் மருத்துவமனை போன்ற சில மருத்துவமனைகளில் காப்பாற்றப்பட்டு வருகிறது.
# மருத்துவமனை

## பெயர்க்காரணம்

இடைக்காலத்தில், மருத்துவமனைகள் நவீன நிறுவனங்களிலிருந்து பெற்ற வெவ்வேறு செயல்பாடுகளைச் செய்தன. இடைக்கால மருத்துவமனைகள் ஏழைகளுக்கான தரும இல்லங்கள், யாத்ரீகர்களுக்கான விடுதிகள் அல்லது மருத்துவமனை பள்ளிகளாக செயல்பட்டன. மருத்துவமனை என்ற சொல் இலத்தீன் மொழியில் விருந்தோம்பலைக் குறிக்கும் சொல்லில் இருந்து வந்ததாகும். ஒரு அந்நியன் அல்லது வெளிநாட்டவரை ஒரு விருந்தினராக, நண்பராக வரவேற்று உபசரிப்பது என்ற பொருளை இச்சொல் குறிக்கிறது. விருந்தோம்பலே பின்னர் விடுதி, விருந்தினர் மாளிகை,, தங்குமிடம் என்றெல்லாம் மாற்றம் கண்டது.
# மருத்துவமனை

## வகைகள்

சில நோயாளிகள் நோயறிதலுக்காக மட்டும் மருத்துவமனைக்குச் செல்கிறார்கள். சிகிச்சைக்காக ஒரு மருத்துவமனைக்குச் சென்று ஒரே நாளில் அங்கு இரவு தங்காமல் வெளியேறுகிறார்கள். சில நோயாளிகள் ஓர் இரவுக்கு அனுமதிக்கப்பட்டு சிகிச்சை பெறுகிறார்கள் அல்லது பல நாட்கள் அல்லது வாரங்கள் அல்லது மாதங்கள் உள்நோயாளிகளாக தங்கியிருக்கிறார்கள். மருத்துவமனைகள் பொதுவாக மற்ற வகை மருத்துவ வசதிகளிலிருந்து வேறுபடுகின்றன, உள்நோயாளிகளை அனுமதிக்கும் மற்றும் பராமரிக்கும் திறனால் அவை சிறியவை, பெரியவை என்று விவரிக்கப்படுகின்றன.
# மருத்துவமனை

## துறைகள்

மருத்துவமனைகள் பல துறைகளால் ஆக்கப்பட்டுள்ளன. அவை பாரம்பரியமாக வார்டுகள் என்று அழைக்கப்படுகின்றன, குறிப்பாக உள்நோயாளிகளுக்கு படுக்கைகள் இருக்கும்போது, அவை சில நேரங்களில் உள்நோயாளிகளின் வார்டுகள் என்றும் அழைக்கப்படுகின்றன. மருத்துவமனைகளில் அவசர சிகிச்சை பிரிவு அல்லது சிறப்பு சிகிச்சை மையம், தீப்புண் பிரிவு, அறுவை சிகிச்சை போன்ற தீவிர சிகிச்சைப் பிரிவுகள் இருக்கலாம். பின்வருபவை போன்ற கூடுதல் நிபுணர்களி சிகிச்சையளிக்கப்படும் பிரிவுகளும் இருக்கலாம்.
- அவசர சிகிச்சைப் பிரிவு
- இதய நோய் பிரிவு
- தீவிர சிகிச்சைப் பிரிவு
- குழந்தைகள் தீவிரச் சிகிச்சைப் பிரிவு
- புதியதாய் பிறந்த குழந்தைகள் தீவிரச் சிகிச்சைப் பிரிவு
- இதய தீவிரச் சிகிச்சைப் பிரிவு
- நரம்பியல்
- புற்றுநோயியல்
- மகளிர் மருத்துவம்
- பிரசவ பிரிவு
# மரணதண்டனை

யில் ஒரு குற்றவாளி யானையால் மிதித்துக் கொல்லப்படும் காட்சி. ராபர்ட் நொக்ஸ் 1681 ஆம் ஆண்டு எழுதி வெளியிட்ட நூலொன்றில் உள்ள படம்.]]  
**மரணதண்டனை** என்பது, ஒரு அதிகார நிறுவனம் தனது நடவடிக்கைகளூடாக மனிதர் ஒருவரின் உயிர்வாழ்வைப் பறிக்கும் தண்டனை ஆகும். மனிதர் இழைக்கும் குற்றம் அல்லது தவறு அவரின் உடல் சார்ந்த செயல்பாடாகப் புரிந்துகொள்ளப்பட்ட தொன்மைக்கால தண்டனை முறைகளில் இதுவும் ஒன்றாகும். திருட்டைச் செய்த மனிதரின் கை துண்டிக்கப்படுதல், வேதத்தைக் கேட்டதற்காக காதில் ஈயத்தைக் காய்ச்சி ஊற்றுதல் போன்ற தண்டனை முறைகளுக்கும் மரண தண்டனைக்கும் இடையிலான கோட்பாட்டு அடிப்படை ஒன்றேயாகும். மிகப் பழைய காலம் முதலே கடுமையான குற்றங்களுக்கு மரணதண்டனை விதிக்கப்பட்டு வந்துள்ளது. அதில் குறிப்பானது கொலையாகும். எல்லா நாடுகளிலும் கொலைக்கு மரணதண்டனை விதிக்கப்படுதல் ஏதேனும் ஒரு காலப்பகுதியில் நிலவிவந்துள்ளது. எனினும் கடுமையான குற்றம் எது என்பது அவ்வச் சமூகங்களின் பண்பாடு, அரசு அல்லது அரசனின் கொள்கைகள், அரசியல் ஆகியவற்றைப் பொறுத்து மாறுபட்டு அமையும். இத் தண்டனை நிறைவேற்றப்படும் முறையும் நாட்டுக்கு நாடும், காலத்துக்குக் காலமும் வேறுபாடாக இருந்து வந்துள்ளன. தலையை வாளினால் அல்லது வேறு முறைகள் மூலம் துண்டித்தல், கழுவில் ஏற்றுதல், கல்லால் எறிந்து கொல்லுதல், கல்லில் கட்டிக் கடலில் எறிதல், கம்பத்தில் கட்டிவைத்துச் சுடுதல், கழுத்துவரை நிலத்தில் புதைத்து யானையால் மிதிக்கச் செய்தல், காட்டு விலங்குகளுக்கு இரையாக்குதல், தூக்கில் இடுதல், உயிருடன் புதைத்தல், நஞ்சூட்டுதல், துப்பாக்கியால் சுடுதல், மின்னதிர்ச்சி கொடுத்தல் போன்று பல முறைகள் கையாளப்பட்டு வந்துள்ளன.  
கொலை, தேசத்துரோகம், அரசுக்கு அல்லது அரசனுக்கு எதிரான சதி செய்தல் போன்ற குற்றங்கள் பரவலாக மரணதண்டனைக்குரிய குற்றங்களாகக் கருதப்பட்டவை. இவை தவிர அரசு சார்பான மதங்களுக்கு எதிரான குற்றங்கள், பாலியல் குற்றங்கள் போன்றனவும் சில சமூகங்களில் மரண தண்டனைக்குரிய குற்றங்களாகக் கருதப்படுகின்றன. தற்காலத்தில் சில நாடுகளில் போதை மருந்துகளைக் கடத்துதல் போன்றவையும் மரணதண்டனைக்கு உரிய குற்றங்களாக ஆக்கப்பட்டுள்ளன.  
மரணதண்டனை நவீன நீதிமுறைகளின் அடிப்படைக்கோட்பாடுகளுக்கு எதிரானது என்றும் அதனை ஒழிக்கவேண்டும் என்றும் பல்வேறு கருத்துகள் வலுப்பெறத் தொடங்கிய பின்னர் பல நாடுகள் மரணதண்டனையை முற்றாக ஒழித்து விட்டன. பெரும்பாலான ஐரோப்பிய நாடுகளில் இப்போது மரணதண்டனை விதிக்கப்படுவது இல்லை. வேறு பல நாடுகளிலும் இது பற்றிய விவாதங்கள் நடைபெற்று வருகின்றன.
# மரணதண்டனை

## வரலாறு

, *Dei delitti e delle pene*]]
# மரணதண்டனை

## மரணதண்டனை முறைகள்

### நடைமுறையில் உள்ள முறைகள்

- தூக்கிலிடுதல்
- துப்பாக்கியால் சுடுதல்
- கற்களால் அடித்து கொல்லுதல்
- மின்சாரம் பாய்ச்சுதல்
- விச மருந்து கொடுத்தல்
# மரணதண்டனை

## மரணதண்டனை முறைகள்

### பழங்கால தண்டனை முறைகள்

- தலையை துண்டித்தல்
- விசம் கொடுத்தல்
- யானையை மிதிக்க வைத்தல்
- கழுவேற்றுதல்
- சிலுவையேற்றுதல்